Karabullaku i vogël

Karabullaku i vogël (latinisht: Microcarbo pygmeus), i njohur edhe si vrançi i vogël, është anëtar i familjes së karabullakëve të shpezëve të detit. Çiftohen më së shpeshti në Evropën juglindore dhe Azinë jugperëndimore.

Karabullaku i vogël është një shpend i vogël, 45–55 cm i gjatë dhe me gjatësi krahësh 75–90 cm. Bishtin e ka relativisht të gjatë, sqepin të vogël dhe të mprehtë, qafa i duket gjithashtu e shkurtër, por më e gjatë në notim. Janë në ngjyrë të zezë. Gjatë riprodhimit, të rriturit shfaqin disa pupla të bardha të lokalizuara në kokë, qafë, gjoks dhe bark. Të vegjlit janë në ngjyrë kafe të hapur, me vija në kokë dhe gjoks.

 Përhapja 
Karabullaku i vogël është i përhapur në pjesën juglindore të Paleartikut perëndimor, kryesisht në Azerbajxhan, Rumani, Serbi, Mal të Zi, Shqipëri, Turqi dhe Greqi. Aksidentalisht mund te gjendet në Austri, Çeki, Francë, Gjermani, Hungari, Poloni, Sllovaki, Zvicër dhe vende të tjera. (Cramp and Simmons 1977, Johnsgard 1993). 

 Referime 

 Shiko dhe 
 Karabullaku i detit

Kategoria:Karabullakë